PATVIRTINTA

Kėdainių rajono savivaldybės tarybos

2020 m. balandžio d. sprendimu Nr.

**VIEŠOSIOS ĮSTAIGOS KĖDAINIŲ LIGONINĖS**

**2019 M. VEIKLOS ATASKAITA**

**I SKYRIUS**

**Bendra informacija apie įstaigą**

Viešosios įstaigos Kėdainių ligoninės direktorius (toliau – VšĮ Kėdainių ligoninė), atsakingas už tinkamą įstaigos veiklos organizavimą, teikia VŠĮ Kėdainių ligoninės 2019 metų veiklos ataskaitą, nurodydamas veiklos santrauką pagal atskiras sritis, pateikdamas statistiką, įvykdytus darbus ir laukiamus rezultatus.

Viešoji įstaiga Kėdainių ligoninė, įstaigos kodas 191045561, adresas Budrio g. 5, Kėdainiai, LT-57164. Įsteigta 1997m. spalio 1d., vadovas – direktorius Stasys Skauminas.

**Vykdoma veikla:**

Veikla vykdoma pagal įstaigos asmens sveikatos priežiūros licenciją 1999-09-23 Nr.704 ***(atnaujinta 2018.12.31):***

* antrinės stacionarinės sveikatos priežiūros;
* pirminės ambulatorinės asmens sveikatos priežiūros paslaugos;
* pirminės stacionarinės asmens sveikatos priežiūros - palaikomojo gydymo ir slaugos, paliatyviosios pagalbos;
* antrinės ambulatorinės asmens sveikatos priežiūros medicinos: vidaus ligų, neurologijos, kardiologijos, gastroenterologijos, pulmonologijos, ftiziatrijos, dermatovenerologijos, endokrinologijos, otorinolaringologijos, oftalmologijos, reumatologijos, ortopedijos ir traumatologijos, fizinės medicinos ir reabilitacijos, chirurgijos, akušerijos ir ginekologijos, urologijos, ftiziatrijos, klinikinės fiziologijos, nefrologijos, anesteziologijos ir reanimatologijos, vaikų ligų, vaikų neurologijos, vaikų kardiologijos, vaikų pulmonologijos, echoskopijos, endoskopijos, radiologijos (rentgenodiagnostikos, mamografijos, ultragarsinių tyrimų, kompiuterinės tomografijos), kraujagyslių chirurgijos, neurochirurgijos, infekcinių ligų, onkologijos chemoterapijos;
* bendrosios asmens sveikatos priežiūros: akušerio praktikos, slaugos (bendrosios praktikos slaugos, psichikos sveikatos slaugos), kineziterapijos, ergoterapijos, masažo, medicinos - refleksoterapijos, dienos stacionaro (invazinio skausmo malšinimo dienos stacionaro), ambulatorinės chirurgijos, dienos chirurgijos (I-VI), skubiosios medicinos pagalbos paslaugos, stebėjimo paslaugos;
* kitas ambulatorines asmens sveikatos priežiūros: suaugusiųjų ambulatorinės reabilitacijos I (kvėpavimo sistemos ligų, kraujotakos sistemos ligų), suaugusiųjų ambulatorinės reabilitacijos II (nervų sistemos ligų, judamojo – atramos aparato pažeidimų, kvėpavimo sistemos ligų, kraujotakos sistemos ligų), vaikų ambulatorinės reabilitacijos II (vaikų nervų sistemos ligų, vaikų kvėpavimo sistemos ligų, vaikų judamojo - atramos aparato pažeidimų), vaikų raidos sutrikimų ankstyvosios reabilitacijos, kitas bendrąsias asmens sveikatos priežiūros: patologijos (autopsinių tyrimų, biopsinių tyrimų, histologijos laboratorijų, histochemijos laboratorijų), laboratorinės diagnostikos paslaugas, brangiųjų tyrimų ir procedūrų paslaugos.

Nedraustiems pacientams privalomuoju sveikatos priežiūros draudimu nemokamai suteikiama skubioji būtinoji pagalba, kitos paslaugos mokamos.

**II SKYRIUS**

**ĮSTAIGOS DALININKAI IR KIEKVIENO JŲ ĮNAŠŲ VERTĖ FINANSINIŲ**

**METŲ PRADŽIOJE IR PABAIGOJE**

VšĮ Kėdainių ligoninės steigėjas (dalininkas) Kėdainių rajono savivaldybė. 2019m. pr. ir pb. dalininkų kapitalas sudarė 595790,54 Eur.

**III SKYRIUS**

**INFORMACIJA APIE ĮSTAIGOS VEIKLOS TIKSLUS, POBŪDĮ IR VEIKLOS REZULTATUS**

**Įstaigos veiklos tikslai:**

Pagrindinis veiklos tikslas – teikti kvalifikuotas ir specializuotas asmens sveikatos priežiūros paslaugas, kuo racionaliau panaudojant turimus resursus, būti viena iš mokymų bazių. Pacientų teisėtų poreikių ir lūkesčių tenkinimas – vienas iš svarbiausių ligoninės prioritetų.

**Struktūra finansiniais metais**

2019 metais VšĮ Kėdainių ligoninėje funkcionavo 249 lovos.

Viešosios įstaigos Kėdainių ligoninės struktūrą sudaro 9 gydomieji stacionariniai skyriai ir reikšmingi gydymui kiti ambulatoriniai, diagnostikai skyriai - 9.

**Planai ir uždaviniai:**

Įgyvendinant veiklos tikslus 2019 m. buvo iškelti uždaviniai:

1. pradėti teikti stacionarines paliatyviosios pagalbos paslaugas;
2. toliau plėsti nestacionarines prioritetines paslaugas: dienos chirurgijos, ambulatorines chirurgijos, dienos stacionaro, stebėjimo paslaugas, didinti skubios pagalbos - priėmimo skyriaus veiklos apimtis;
3. tobulinti infrastruktūrą: atlikti laboratorijos, sterilizacinės skyrių remontą.

Iškelti uždaviniai įvykdyti.

2020 m. siekiant įgyvendinti veiklos tikslus iškeliami uždaviniai:

1. toliau plėsti nestacionarines prioritetines paslaugas: dienos chirurgijos, ambulatorines chirurgijos, dienos stacionaro, stebėjimo paslaugas, didinti skubios pagalbos - priėmimo skyriaus veiklos apimtis;
2. įkurti dieninį geriatrijos stacionarą;
3. tobulinti infrastruktūrą: atlikti nervų ligų, reabilitacijos skyrių remontą.

**Veiklos rezultatai**

|  |  |  |  |  |  |
| --- | --- | --- | --- | --- | --- |
| **Eil.** |  |  |  | **Pokytis (+/- )** | |
| **Nr.** | **Rodiklis** | **2019m.** | **2018m.** | **Abs. sk.** | **Proc.** |
| 1. | Stacionaro lovų skaičius 10 000 gyventojų | 49 | 49 | 0 | 0,00 |
| 2. | Lovos apyvarta: |  |  |  |  |
|  | Be slaugos | 38,26 | 43,97 | -5,71 | -12,99 |
| Su slauga | 25,46 | 27,04 | -1,58 | -5,84 |
| 3. | Lovos funkcionavimas(dienomis): |  |  |  |  |
|  | Be slaugos | 250,38 | 308,96 | -58,58 | -18,96 |
| Su slauga | 291,21 | 298,60 | -7,39 | -2,47 |
| 4. | Stacionaro letališkumas proc.: |  |  |  |  |
|  | Be slaugos | 3,97 | 4,25 | -0,28 | -6,59 |
| Su slauga | 6,41 | 6,02 | 0,39 | 6,48 |
| 5. | Lovadienių skaičius (be slaugos ir palaikomojo gydymo, reanimacijos, dienos chirurgijos lovų) | 32870 | 41416 | -8546 | -20,63 |
| 6. | Vidutinė gulėjimo trukmė: |  |  |  |  |
|  | Be slaugos | 6,54 | 7,02 | -0,48 | -6,84 |
| Su slauga | 11,44 | 11,04 | 0,4 | 3,62 |
| 7. | Slaugos ir palaikomojo gydymo paslaugos (ligonių skaičius) | 1048 | 614 | 434 | 70,68 |
| 8. | Slaugos lovų skaičius | 111 | 111 | 0 | 0,00 |
| 9. | Slaugos lovadienių skaičius | 37997 | 31684 | 6313 | 19,92 |
| 10. | Akušerinės pagalbos apimtys (gimdymų skaičius) | 201 | 209 | -8 | -3,83 |
| 11. | Operacijų skaičius iš viso: Iš jų: | 1907 | 1947 | -40 | -2,05 |
|  | didžiųjų operacijų | 1127 | 1068 | 59 | 5,52 |
| 12. | Dienos stacionaro paslaugų skaičius | 1740 | 1534 | 206 | 13,43 |
|  | Dienos stacionaro lovadieniai | 14979 | 12027 | 2952 | 24,54 |
| Dienos stacionare gulėjusių asmenų skaičius | 1740 | 1534 | 206 | 13,43 |
| 13. | Dienos chirurgijos paslaugų skaičius | 922 | 958 | -36 | -3,76 |
| 14. | Skubios pagalbos skaičius- priėmimo skyriaus veiklos apimtys (paslaugų su manipuliacijomis skaičius) | 3250 | 2733 | 517 | 18,92 |
| 15. | Stebėjimo paslaugos | 2648 | 2367 | 281 | 11,87 |
| 16. | II lygio ambulatorinių konsultacijų skaičius | 106126 | 105338 | 788 | 0,75 |
| 17. | Reabilitacijos paslaugos | 99067 | 92347 | 6720 | 7,28 |
|  | Asmenų gavusių reabilitacijos paslaugas skaičius | 771 | 711 | 60 | 8,44 |
| Apsilankymų skaičius | 99067 | 92347 | 6720 | 7,28 |
| Ambulatorinės reabilitacijos dalis nuo bendrosios reabilitacijos | 100 | 100 | 0 | 0,00 |
| 18. | Dantų protezavimo paslaugos: | 278 | 250 | 28 | 11,20 |
|  | Gavusių paslaugą asmenų skaičius PSDF | 183 | 146 | 37 | 25,34 |
| Kėdainių rajono savivaldybės biudžeto lėšomis protezuotų asmenų skaičius | 95 | 104 | -9 | -8,65 |
| 19. | Vaikų slaugos lovų skaičius | 3 | 3 | 0 | 0,00 |
|  | Slaugytų vaikų skaičius | 54 | 76 | -22 | -28,95 |
|  | Slaugos lovadienių skaičius | 324 | 455 | -131 | -28,79 |

**IV SKYRIUS**

**ŽMOGIŠKŲJŲ IŠTEKLIŲ VALDYMAS**

**Įstaigoje dirbančių darbuotojų skaičius ir vidutinis mėnesinis darbo užmokestis 2018m.**

|  |  |  |  |  |  |  |
| --- | --- | --- | --- | --- | --- | --- |
|  | **Darbuotojų skaičius 2018-12-31** | | **Vidutinis metinis darbuotojų skaičius 2018** | | **Vidutinis mėnesinis darbo užmokestis** | **Vidutinis mėnesinis DU indeksuotas 1,289 palyginimui** |
| **Darbuotojai** | **Fizinių asm. skaičius** | **Etatų sk.** | **Fizinių asm. skaičius** | **Etatų sk.** | **2018 m.** | **2018 m.** |
| Administracija | 31 | 30,5 | 30 | 29,6 | 889,70 | 1146,82 |
| Gydytojai | 149 | 114,1 | 148 | 115,68 | 1507,80 | 1943,55 |
| Slaugos personalas | 192 | 192,6 | 191 | 193,38 | 686,01 | 884,27 |
| Kitas personalas, teikiantis ASP paslaugas | 48 | 45,25 | 48 | 45,40 | 653,91 | 842,89 |
| Kitas personalas | 135 | 133,5 | 132 | 132,85 | 450,10 | 580,18 |
| **Iš viso:** | **555** | **515,95** | **549** | **516,91** | **818,13** | **1054,57** |

**Įstaigoje dirbančių darbuotojų skaičius ir vidutinis mėnesinis darbo užmokestis 2019 m.**

|  |  |  |  |  |  |
| --- | --- | --- | --- | --- | --- |
|  | **Darbuotojų skaičius 2019-12-31** | | **Vidutinis metinis darbuotojų skaičius 2019** | | **Vidutinis mėnesinis darbo užmokestis** |
| **Darbuotojai** | **Fizinių asm. skaičius** | **Etatų sk.** | **Fizinių asm. skaičius** | **Etatų sk.** | **2019 m.** |
| Administracija | 33 | 32,75 | 33 | 32,542 | 1123,98 |
| Gydytojai | 152 | 113,925 | 151 | 114,565 | 2243,25 |
| Slaugos personalas | 190 | 193,95 | 191 | 192,542 | 1009,23 |
| Kitas personalas, teikiantis ASP paslaugas | 49 | 45,5 | 48 | 45,313 | 1001,91 |
| Kitas personalas | 134 | 132,5 | 132 | 132,75 | 624,80 |
| **Iš viso:** | **558** | **518,625** | **555** | **517,712** | **1190,31** |

**Pastaba.** 2019 m. Įstaigoje dirbančių darbuotojų grupės suskirstytos vadovaujantis Valstybinės ligonių kasos prie Sveikatos aasaugos ministerijos 2018 m. gegužės 31 d. Nr. 1K-161 įsakymu.

Palyginus darbo užmokestį 2019m. ir 2018m. pagal grupes, darbo užmokestis kito: sumažėjo administracija - 1,99 proc., didėjo gydytojai - 15,42 proc., slaugytojai - 14,13 proc., kitas personalas, teikiantis ASP paslaugas - 18,87 proc., kitas personalas - 7,69 proc.

Kėdainių rajono savivaldybės administracijos direktoriaus 2019-02-01 įsakymu Nr. AD-1-150 “Dėl Viešosios įstaigos Kėdainių ligoninės 2019m. išlaidų, skirtų darbo užmokesčio ir medikamentams, normartyvų” patvirtinta darbuotojų darbo užmokesčiui skirti 78% lėšų nuo visų gaunamų pajamų, panaudota 75,94%.

2019 m. tobulinosi įstaigos 69 darbuotojai, iš jų 45 gydytojai, 16 slaugos personalo darbuotojų, kitas personalas - 8. Taip pat, neatitrūkstant nuo darbo (t. y. įstaigos patalpose vyko mokymai) tobulinosi 122 darbuotojai - slaugos personalas.

**V SKYRIUS**

**FINANSŲ IŠTEKLIŲ VALDYMAS**

**Įstaigos pajamos**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Rodiklis** | **Suma, Eur** | | **Pokytis +/-** | |
| **2019m.** | **2018m.** | **Eur** | **Proc.** |
| 1. | Gauta pajamų iš viso:  Iš jų, | **9.941.642** | **9.007.550** | **934.092** | **10,37** |
| 1.1. | PSDF lėšos | **9.283.925** | **8.360.757** | **923.168** | **11,04** |
| 1.2. | Lėšos už mokamas paslaugas, iš jų: | **440.738** | **422.001** | **18.737** | **4,44** |
| 1.2.1. | už mokamas paslaugas | 65.482 | 62.199 | 3.283 | 5,28 |
| 1.2.2. | už tyrimus (laboratorijos ir kt.) | 125.672 | 115.913 | 9.759 | 8,42 |
| 1.2.3. | už reabilitacijos paslaugas | 11.561 | 8.159 | 3.402 | 41,70 |
| 1.2.4. | už dantų protezavimą | 16.817 | 23.564 | -6.747 | -28,63 |
| 1.2.5. | Kitos mokamos paslaugos, (kom.mokesčiai, slaugos paj., rentgeno ir kt. paslaugos) | 138.096 | 127.945 | 10.151 | 7,93 |
| 1.2.6. | Patalpų nuoma | 83.110 | 84.221 | -1.111 | -1,32 |
| 1.3. | Kitos, iš jų: | **216.979** | **224.792** | **-7.813** | **-3,48** |
| 1.3.1. | Savivaldybės biudžeto lėšos | 166.308 | 152.864 | 13.444 | 8,79 |
| 1.3.2. | VIP lėšos | 0 | 0 | 0 | 0,00 |
| 1.3.3. | ES, užs. šalių ir valstybės biudžeto lėšos | 6.242 | 25.231 | -18.989 | -75,26 |
| 1.3.5. | Iš kitų finansavimo šaltinių (parama ir kt. ) | 44.429 | 46.697 | -2.268 | -5 |

VŠĮ Kėdainių ligoninės gautas finansavimo lėšas iš kitų šaltinių 37329,76 Eur sudaro gauta parama iš tiekėjų: vaistams 22267,37 Eur (UAB Aconitum - 144,60 Eur, UAB Medikona - 1246,93 Eur, UAB Berlin Chemie Menarini - 4110,23 Eur, UAB Servier Pharma - 793,25 Eur, UAB Recesus - 1738 Eur, UAB Tamro - 1327,73 Eur, UAb Eli Lilly Lietuva - 7869,55 Eur, UAB Alaja - 863,73 Eur, UAB Diagnostinės sistemos - 873,00 Eur, UAB Boehringer Ingelheim - 851,75 Eur, UAB Usp Baltic- 482 Eur, VLK - 1966,60 Eur), higienos priemonės - 4020,95 Eur (UAB Recesus - 679,68 eur, UAB Alaja - 2804,18 Eur, UAB Ilsanta - 537,09 Eur.), medicinė įranga ir kompiuterinė įranga - 70,17 Eur (UAB Biokesma - 44,17 Eur., Kėdainių samariečiai - 26 Eur), knygos - 13,76 Eur (UAB LABD FOND švieskime vaikus), piniginės lėšos - 4051,01 Eur (kvalifikacijai kelti -UAB Berlin Chemie Menarini - 1400 Eur, UAB Vitrolab - 1000 Eur baldams), rezidentams - 1651,01 Eur ( LSMU), 2 proc. GPM VMI - 6906,50 Eur.

**Įstaigos sąnaudos**

|  |  |  |  |  |  |
| --- | --- | --- | --- | --- | --- |
| Eil. Nr. | Rodiklis | Suma Eur | | Pokytis +/- | |
| 2019 m. | 2018 m. | 2019 m. % nuo pajamų (9.941.642 Eur) | 2018 m. % nuo pajamų (9.007.550 Eur) |
|
| 1. | Iš viso sąnaudų, iš jų: | **9.789.517** | **8.992.136** |  |  |
| 1.1. | Darbuotojų darbo užmokestis ir socialinis draudimas | 7.549.220 | 6.655.685 | 75,94 | 73,89 |
| 1.2. | Išlaidos medicinos reikmenims ir paslaugoms | 855.885 | 853.283 | 8,61 | 9,47 |
| 1.3. | Išlaidos patalpų išlaikymui ir komunalinių paslaugų, kitų išlaidų apmokėjimui | 1.375.853 | 1.476.371 | 13,84 | 16,39 |
| 1.4. | Išlaidos komandiruotėms | 29 | 53 | 0,00 | 0,00 |
| 1.5. | Išlaidos kvalifikacijos kėlimui | 8.530 | 6.744 | 0,09 | 0,07 |
| **Veiklos rezultatas** | | 152.126 | 15.414 | 1,53 | 0,17 |

**Įstaigos įsiskolinimai**

|  |  |  |  |
| --- | --- | --- | --- |
| **Eil. Nr.** | **Rodiklis** | **Suma, Eurai** | |
| **2019m.** | **2018m.** |
| 1. | Kreditorinis įsiskolinimas tiekėjams | 360.679,00 | 306.275,00 |
| 2. | Debitorinis įsiskolinimas | 1.165.234,00 | 925.850,00 |
| 2.1. | Iš PSDF | 1.151.744,00 | 851.464,00 |
| 2.2. | Kita | 13.490,00 | 74.386,00 |

**Viešosios įstaigos sąnaudos valdymo išlaidoms**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Rodiklis | Suma, Eur | | Pokytis (+/-) | | |
| 2019 m. | 2018 m.\* | 2019 m.  proc. nuo sąnaudų | 2018 m.  proc. nuo sąnaudų | |
| 1. | Įstaigos valdymo išlaidoms | 114.614 | 108.271\*\* | 1,17 | 1,20 | |
| 2. | Įstaigos išlaidos kolegialių organų (kiekvieno nario darbo užmokesčiui ir kitoms įstaigos kolegialių organų narių) išmokoms | - | - | - | - | |
| 3. | Įstaigos išlaidos išmokoms su viešosios įstaigos dalininku susijusiems asmenims | - | - | - | - | |
| \*Įstaigos valdymo išlaidų dalis – 2018 m. darbo užmokestis palyginimui indeksuotas 1,289.  1 Prie valdymo darbuotojų priskiriami: įstaigos vadovas ir jo pavaduotojai, patarėjai, vyriausieji finansininkai (buhalteriai). | | | | | | |
| 2 Valdymo darbuotojų išlaidoms priskiriama: darbo užmokestis, prekių ir paslaugų naudojimo išlaidos, darbo vietų įkūrimo, administracinių pastatų išlaikymo (įskaitant ir remontą) sąnaudos, darbdavių socialinės pašalpos, materialiojo ir nematerialiojo turto įsigijimo išlaidos. | | | | | | |

**Informacija apie viešosios įstaigos įsigytą ir perleistą ilgalaikį turtą**

**Įstaigos įsigytas 2019 m. ilgalaikis turtas**

|  |  |  |  |  |
| --- | --- | --- | --- | --- |
| Eil. Nr. | Rodiklis | Vnt. | Vertė, Eur | Suma, Eur |
| 1. | Iš viso įsigyta ilgalaikio turto : | 26 | 135.028 | 135.028 |
| 1.1. | Medicinos įranga | 19 | 113.079 | 113.079 |
| 1.2. | Kitas ilgalaikis turtas | 7 | 21.949 | 21.949 |

**Informacija apie perleistą ir nurašytą ilgalaikį turtą**

|  |  |  |  |  |
| --- | --- | --- | --- | --- |
| Eil. Nr. | Rodiklis | 2019 m. | | |
| Vnt. | Įsigijimo vertė, Eur | Suma, Eur |
| 1. | Nurašyta nenaudojamo, sugędusio, morališkai pasenusio turto: | 18 | 22937 | 22937 |
| 1.1. | Medicinos įranga | 13 | 18647 | 18647 |
| 1.2. | Kitas ilgalaikis turtas | 5 | 4290 | 4290 |

**Duomenys apie viešosios įstaigos vadovą, įstaigos išlaidos vadovo darbo užmokesčiui ir kitoms viešosios įstaigos vadovo išmokoms**

|  |  |  |  |  |  |
| --- | --- | --- | --- | --- | --- |
| Eil.  Nr. | Rodiklis | Suma, Eur | | Pokytis (+/-) | |
| 2019 m. | 2018 m. indeksuota ( 1,289) | 2019 m.  proc. nuo sąnaudų | 2018 m.  proc. nuo sąnaudų |
| 1. | Įstaigos vadovo darbo užmokestis per metus | 38.644 | 37.632 | 0,39 | 0,42 |
| 2. | Kitos viešosios įstaigos vadovo išmokos | - | 13.340 | - | 0,15 |

**VI SKYRIUS**

**ĮSTAIGOS DALYVAVIMAS PROJEKTUOSE IR PROGRAMOSE**

**Informacija apie sveikatos priežiūros įstaigos projektus**

1. Projekto pavadinimas

2. Projekto statusas (įgyvendinimas, šiuo metu įgyvendinamas, pateiktas, planuojamas rengti, atmestas)

|  |  |
| --- | --- |
| **1. Projekto pavadinimas** | **Vaikų slaugos išlaikymo programa 2019m.** |
| Projekto statusas | Įgyvendintas |
| Projekto pareiškėjas | Viešoji įstaiga Kėdainių ligoninė |
| Projekto vykdytojas | Viešoji įstaiga Kėdainių ligoninė |
| Projekto trukmė | 2019 |
| Finansavimo/paramos šaltiniai | Kėdainių rajono savivaldybė |
| Projekto vertė | 13 500 Eur |
| Savivaldybės projektui skiriamų lėšų dalis | 100% |
| Trumpa projekto santrauka (tikslai, uždaviniai, laukiami rezultatai) | Tėvų globos netekusių vaikų (kūdikių) sveikatos stebėjimas ir socialinė priežiūra. Užtikrinti paimto iš nesaugios aplinkos vaiko priežiūrą ir apsaugą, suteikti jam reikiama pagalbą. |
| Priemonių įgyvendinimo vertinimo kriterijus | Vaikų slaugos lovadienių skaičius, vaikų kuriems reikalinga slauga, skaičius |
| Asmuo kontaktams | Stasys Skauminas |
| **2. Projekto pavadinimas** | **Dantų protezavimo pensininkams ir neįgaliesiems programa 2019 m.** |
| Projekto statusas | Įgyvendintas |
| Projekto pareiškėjas | VšĮ Kėdainių ligoninė |
| Projekto vykdytojas | VšĮ Kėdainių ligoninė |
| Projekto trukmė | 2019m. |
| Finansavimo/paramos šaltiniai | Kėdainių rajono savivaldybė |
| Projekto vertė | 40 000 Eur |
| Savivaldybės projektui skiriamų lėšų dalis | 100 % |
| Trumpa projekto santrauka (tikslai, uždaviniai, laukiami rezultatai) | Teikti informaciją apie galimybę gauti savivaldybės remiamas paslaugas ir sąlygas. Mažinti eilėje laukiančių pacientų skaičių, gerinti aptarnautų pacientų gyvenimo kokybę. |
| Priemonių įgyvendinimo vertinimo kriterijus | Asmenų, kuriems suteikta dantų protezavimo paslauga, skaičius |
| Asmuo kontaktams | Stasys Skauminas |
| **3. Projekto pavadinimas** | **Priėmimo - skubiosios pagalbos skyriuje teikiamos pagalbos kokybės gerinimo Kėdainių rajono savivaldybės gyventojams 2019 - 2020 m.** |
| Projekto statusas | Įgyvendinamas |
| Projekto pareiškėjas | VšĮ Kėdainių ligoninė |
| Projekto vykdytojas | VšĮ Kėdainių ligoninė |
| Projekto trukmė | 2019-2020m |
| Finansavimo/paramos šaltiniai | Kėdainių rajono savivaldybė |
| Projekto vertė | 34250 Eur |
| Savivaldybės projektui skiriamų lėšų dalis | 100% |
| Trumpa projekto santrauka (tikslai, uždaviniai, laukiami rezultatai) | Programa siekiama užtikrinti augančius pacientų poreikius geresnei diagnostikai ir geresnei gydymo kokybei, garantuojančiai pacientų geresnį pasitenkinimą teikiama paslauga. Pagerinti pacientų gaivinimo efektyvumą priėmimo - skubiosios pagalbos skyriuje ir sumažinti mirtingumą. Stebėjimo paslaugai reikalingas aktyvus personalo dalyvavimas, todėl turint monitorius širdies veiklos ir kvėpavimo funkcijoms stebėti pagerėtų pacientų būklės stebėjimas, įvertinimas, matoma dinamika, taigi ir geresnė gydymo korekcija, kokybiškesnė teikiama pagalba, didesnis pacientų pasitikėjimas teikiamomis paslaugomis. Mobilus deguonies aparatas leistų tiekti deguonį tiems pacientams, kurių nepasiekia stacionari deguonies įranga. |
| Priemonių įgyvendinimo vertinimo kriterijus | Įsigytos įrangos ir priemonių skaičius – 11 vnt. |
| Asmuo kontaktams | Stasys Skauminas |
| **4. Projekto pavadinimas** | | **Ambulatorinės akušerinės ir ginekologinės pagalbos kokybės gerinimo Kėdainių rajono savivaldybės moterims programa**  **2019-2024m.** |
| Projekto statusas | | Įgyvendinamas |
| Projekto pareiškėjas | | VšĮ Kėdainių ligoninė |
| Projekto vykdytojas | | VšĮ Kėdainių ligoninė |
| Projekto trukmė | | 2019-2024m. |
| Finansavimo/paramos šaltiniai | | Kėdainių rajono savivaldybė |
| Projekto vertė | | 46500 Eur |
| Savivaldybės projektui skiriamų lėšų dalis | | 100% |
| Trumpa projekto santrauka (tikslai, uždaviniai, laukiami rezultatai) | | Programos tikslas pagerinti Kėdainių rajono moterų akušerinio ginekologinio ištyrimo prieinamumą ir kokybę. atenkinti pacienčių poreikius ir galimybes laiku atlikti ultragarsinius diagnostinius tyrimus. Sumažinti registracijos eiles ultragarsiniams tyrimams. Sumažinti pakartotinių vizitų skaičių pas gydytoją specialistą akušerį ginekologą. Užtikrinti gydytojų profesinę kvalifikaciją, išleidžiant juos į specialius kursus: pirmojo ir antrojo nėštumo trečdalio vaisiaus ultragarsinio tyrimo kursas, specializuotos ambulatorinės nėščiųjų sveikatos priežiūros kursas. |
| Priemonių įgyvendinimo vertinimo kriterijus | | Įsigyta įranga, atliktų moters dubens organų bei vaisiaus ultragarsinių tyrimų skaičius, gydytojų kvalifikacijos kėlimo kursai. |
| Asmuo kontaktams | | Stasys Skauminas |

|  |  |
| --- | --- |
| **5. Projekto pavadinimas** | **Kėdainių rajono tuberkuliozės prevencijos, ankstyvosios diagnostikos, gydymo ir kontrolės 2017-2022 m. programa** |
| Projekto statusas | Įgyvendinamas |
| Projekto pareiškėjas | VšĮ Kėdainių ligoninė |
| Projekto vykdytojas | VšĮ Kėdainių ligoninė |
| Projekto trukmė | 2017-2022m. |
| Projekto partneriai | VšĮ Kėdainių PSPC |
| Finansavimo/paramos šaltiniai | Kėdainių rajono savivaldybė |
| Projekto vertė | 227 650 Eur |
| Savivaldybės projektui skiriamų lėšų dalis | 100% |
| Trumpa projekto santrauka (tikslai, uždaviniai, laukiami rezultatai) | Kėdainių rajono tuberkuliozės prevencijos, ankstyvosios diagnostikos, gydymo ir kontrolės 2017–2022 m. programa (toliau – Programa) parengta, siekiant sumažinti tuberkuliozės plitimą, numatant kompleksinius veiksmus ir priemones Kėdainių rajono savivaldybėje. Programos tikslas didinti TB profilaktikos, ankstyvosios diagnostikos, gydymo ir kontrolės Kėdainių rajono gyventojams efektyvumą, taikant integruotą/ kompleksinį problemų sprendimo modelį. Optimizuoti vykstančius procesus, aiškiai apibrėžiant darbų sekas, kiekvienam darbui priskiriant atsakomybes, teikiant tiesiogiai stebimo trumpo gydymo kurso paslaugas. Sudaryti galimybes ir skatinti rizikos grupių suaugusius pasitikrinti sveikatą, integruojant socialinę pagalbą. |
| Priemonių įgyvendinimo vertinimo kriterijus | Atnaujintų/pritaikytų specializuotų kabinetų skaičius. Nupirktos įrangos skaičius (vnt.). Atliktų tyrimų skaičius. Suteiktų paslaugų skaičius. Pacientų anketinės apklausos rezultatai: pacientų, patenkintų prevencijos, ankstyvosios diagnostikos, gydymo paslaugų prieinamumu ir kokybe, skaičiaus didėjimas (proc.). |
| **6. Projekto pavadinimas** | **Ultragarsinių diagnostinių paslaugų teikimo efektyvumo gerinimo Kėdainių rajono savivaldybėje 2017-2022m. programa** |
| Projekto statusas | Įgyvendinamas |
| Projekto pareiškėjas | VšĮ Kėdainių ligoninė |
| Projekto vykdytojas | VšĮ Kėdainių ligoninė |
| Projekto trukmė | 2017-2022m. |
| Finansavimo/ paramos šaltiniai | Kėdainių rajono savivaldybė |
| Projekto vertė | 67800 Eur |
| Savivaldybės projektui skiriamų lėšų dalis | 100% |
| Trumpa projekto santrauka (tikslai, uždaviniai, laukiami rezultatai) | Ultragarsinių diagnostinių paslaugų prieinamumo ir kokybės gerinimo Kėdainių rajono savivaldybėje programa parengta siekiant, patenkinti pacientų poreikius ir galimybes laiku atlikti ultragarsinius diagnostinius tyrimus, įsigyjant ultragarsinės diagnostikos aparatą. Didinti UG kontrolėje atliekamų intervencinių procedūrų skaičių. Sumažinti registracijos eiles ultragarsiniams tyrimams. |
| Priemonių įgyvendinimo vertinimo kriterijus | Pagerės ultragarsinių diagnostinių paslaugų (echoskopijos) prieinamumas ir kokybė. Įsigijus naują echoskopą, atliekamų echoskopijų per metus. UG kontrolėje atliekamų intervencinių procedūrų skaičius per metus. Registracijos eilių echoskopijoms trukmė ne ilgiau 30 dienų. |
| Asmuo kontaktams | Stasys Skauminas |
| **7. Projekto pavadinimas** | **Traumatologinės pagalbos kokybės gerinimo Kėdainių rajono savivaldybės gyventojams 2016 – 2021m. programa** | |
| Projekto statusas | Įgyvendinamas | |
| Projekto pareiškėjas | VšĮ Kėdainių ligoninė | |
| Projekto vykdytojas | VšĮ Kėdainių ligoninė | |
| Projekto trukmė | 2016-2021m. | |
| Finansavimo/paramos šaltiniai | Kėdainių rajono savivaldybė | |
| Projekto vertė | 117520 Eur | |
| Savivaldybės projektui skiriamų lėšų dalis | 100% | |
| Trumpa projekto santrauka (tikslai, uždaviniai, laukiami rezultatai) | Traumatologinės pagalbos kokybės gerinimo Kėdainių rajono savivaldybės gyventojams programa (toliau Programa) parengta vadovaujantis Lietuvos Respublikos Seimo 1998-11-24 priimtu „Lietuvos Respublikos Sveikatos priežiūros įstaigų įstatymo“ Nr. VIII-940 12 straipsnio 1 dalimi (Žin., 1998, Nr. 109-2995), siekiant investicijomis sveikatos priežiūrai plėsti sveikatos paslaugų asortimentą, įgyvendinant naujas sveikatos priežiūros technologijas, gerinti sveikatos priežiūros paslaugų prieinamumą ir kokybę. Tikslas įsigyti VšĮ Kėdainių ligoninėje impulsinį mobilų rentgeno aparatą su C lanku, siekiant pagerinti pacientų operacinį gydymą, atliekant urologines, traumatologines operacijas. | |
| Priemonių įgyvendinimo vertinimo kriterijus | Gydytojų ortopedų - traumatologų ir urologų atliktų operacijų skaičius. Naujų technologijų pritaikymas panaudojant tentgeno aparatą. | |
| **8. Projekto pavadinimas** | **E.sveikatos informacinės sistemos diegimo, palaikymo ir tobulinimo VŠĮ Kėdainių PSPC ir VŠĮ Kėdainių ligoninėje 2016-2020m. programa** |
| Projekto statusas | Įgyvendinamas |
| Projekto pareiškėjas | VšĮ Kėdainių ligoninė |
| Projekto vykdytojas | VšĮ Kėdainių ligoninė |
| Projekto trukmė | 2016-2020m. |
| Projekto partneriai | VšĮ Kėdainių PSPC |
| Finansavimo/paramos šaltiniai | Kėdainių rajono savivaldybė |
| Projekto vertė | 35 000 Eur |
| Savivaldybės projektui skiriamų lėšų dalis | 88,89% |
| Trumpa projekto santrauka (tikslai, uždaviniai, laukiami rezultatai) | E. sveikatos informacinės sistemos palaikymo ir tobulinimo VŠĮ Kėdainių PSPC ir VŠĮ Kėdainių ligoninėje programa (toliau – Programa) parengta, įgyvendinant Lietuvos e. sveikatos sistemos 2015-2025 m. plėtros programos tikslus ir uždavinius, siekiant didinti sukurtų e. sveikatos sistemos priemonių naudą ir įgyvendinti tvaraus e. sveikatos sistemos priemonių techninio veikimo ir plėtros modelį. Tikslas didinti teikiamų asmens sveikatos priežiūros paslaugų prieinamumą ir kokybę VŠĮ Kėdainių PSPC ir VŠĮ Kėdainių ligoninėje, plėtojant E. sveikatos paslaugas ir užtikrinant jau sukurtų sprendimų panaudojimą, sąveikumą ir integraciją. |
| Priemonių įgyvendinimo vertinimo kriterijus | Atnaujintų, įdiegtų E. sveikatos IS funkcionalumų, palaikymo paslaugų skaičius; nupirktos įrangos skaičius (vnt.);darbuotojų nuomonės tyrimo rezultatai: apmokytų darbuotojų, patenkintų E. sveikatos IS sprendimais ir sąveika, skaičiaus didėjimas (proc.);  pacientų anketinės apklausos rezultatai: pacientų, patenkintų E. sveikatos paslaugų prieinamumu ir kokybe, skaičiaus didėjimas (proc.). |
| **9. Projekto pavadinimas** | **,,Tymų ir hepatito B (HB) profilaktika medicinos darbuotojų grupėje“ 2019m.** |
| Projekto statusas | Įgyvendintas |
| Projekto pareiškėjas | VšĮ Kėdainių ligoninė |
| Projekto vykdytojas | VšĮ Kėdainių ligoninė |
| Projekto trukmė | 2019m. |
| Finansavimo/paramos šaltiniai | Kėdainių rajono savivaldybė |
| Projekto vertė | 1800,00 |
| Savivaldybės projektui skiriamų lėšų dalis | 100% |
| Trumpa projekto santrauka (tikslai, uždaviniai, laukiami rezultatai) | Įgyvendinant projektą siekiama apsaugoti ligoninės darbuotojus nuo sunkiausių hepatito B infekcijų ir išaiškinti, kiek rizikos grupių medicinos darbuotojų neturi imunitetą tymams. Įstaigos uždaviniai vykdant projektą: atlikti kraujo serologinius tyrimus dėl **tymų viruso IgG** ir paskiepyti darbuotojus nuo hepatito B. |
| Priemonių įgyvendinimo vertinimo kriterijus | Programos dėl tymų atliktų tyrimų darbuotojams skaičius; hepatito B programos dalyvių skaičius. |

2019 m. įgyvendintos papildomos 2 programos remiamos iš savivaldybės lėšų.

Kėdainių rajono savivaldybės administracijos direktoriaus 2019-07-04 įsakymu Nr. Ad-1-772 “Dėl lėšų, skirtų viešosios aplinkos pritaikymui neįgaliesiems, paskirstymo”, įgyvendintas projektas viešosios aplinkos neįgaliesiems pritaikymas, darbų vertė 4968,45 Eur.

VŠĮ Kėdainių ligoninė vykdydama 2019 m. spalio 23 d. sutarties Nr. 55 su Kėdainių bendruomenės socialiniu centru sąlygas, pagal VŠĮ Kėdainių ligoninės Akušerinės pagalbos kokybės gerinimo Kėdainių rajono savivaldybės moterims 2019 m. programą įsigijo 50 vnt. Kūdikio kraitelių naujagimiams, panaudojo 9.649,75 Eur programos lėšų.

**VII SKYRIUS**

**PAPILDOMA INFORMACIJA**

**Įstaigos problemos:**

**Eilės pas specialistus.** Eilės pas antro lygio specialistus VŠĮ Kėdainių ligoninėje nėra labai didelės, palyginant su kitomis Lietuvos ligoninėmis. Tačiau pas atskirus gydytojus jos būna nevienodos ir siekiame, kad būtų kaip galima trumpesnės. Viena iš eilių susidarymo priežasčių yra per mažas apmokėjimas už konsultacijas. Padidėjus konsultacijų įvertinimui, būtų gaunama daugiau lėšų, atsirastų galimybė įdarbinti daugiau specialistų. Kita eilių pas specialistus priežastis - kai kurių specialybių gydytojų trūkumas, susidarantis dėl įvairių priežasčių. Šią problemą stengiamės spręsti tardamiesi dėl darbo su baigiančiais rezidentūrą medikais, finansuodami jau dirbančių gydytojų papildomus kvalifikacijos kursus. Kita eilių susidarymo priežastis - įrangos, reikalingos atlikti tyrimus trūkumas. 2020m. planuojama įsigyti videogastroskopą, echoskopus endokrinologijos, urologijos kabinetmas bei skausmo klinikai. Ne visi pacientai atsakingai vertina konsultacijas. Dar nemažai pacientų, negalėdami atvykti konsultacijai, neinformuoja registratūros, todėl vietoj jo negalime priimti kito paciento.

**Finansavimas.**  Išlieka aktuali problema finansavimas iš PSDF. Kadangi sutartyse su teritorine ligonių kasa numatomos tam tikrų paslaugų finansavimo sumos, galime suteikti tik tam tikrą skaičių paslaugų. Virškvotinės paslaugos nepilnai apmokamos arba neapmokamos visai. Pvz.: 2019m. neapmokėta stacionarinio gydymo 76.665 Eur sumai. Tai trukdo suteikti daugiau paslaugų pacientams, mažinti eiles pas gydytojus, didinti darbuotojų darbo užmokestį.

**Priėmimo - skubiosios pagalbos skyrius.** Priėmimo skubiosios pagalbos skyrius rekonstruotas prieš 17 metų. Per šiuos metus labai pasikeitė reikalavimai šiam skyriui. Dabar jame ne tik priimami pacientai ir teikiama skubi pagalba, bet ir pacientai stebimi 24 valandas. Atsirado poreikis naujoms patalpoms, kurių anksčiau nereikėjo, įvairiai medicininei įrangai. Kad Priėmimo - skubiosios pagalbos skyrius atitiktų dabartinius reikalavimus ir poreikius, reikalinga nauja skyriaus rekonstrukcija, patalpų, pacientų srautų perplanavimas.

Direktorius Stasys Skauminas